**МЕТОДИКА ЗА ОЦЕНКА НА ОФЕРТИТЕ**

**ТОЧНИ УКАЗАНИЯ ЗА ОПРЕДЕЛЯНЕ НА ОЦЕНКАТА ПО ВСЕКИ ОТ ПОКАЗАТЕЛИТЕ НА КОМПЛЕКСНАТА ОЦЕНКА НА ОФЕРТИТЕ**

обществена поръчка с предмет: „ **Поддържане на зелени площи, междублокови пространства и благоустройствени дейности на територията на СО - район "Илинден".**

Оценяването и класирането на офертите се извършва по критерия „Икономически най-изгодна оферта” съгласно чл. 70, ал. 2 т. 3 от ЗОП. Чрез настоящите показатели за оценка се осигурява определяне на офертата, която предлага най-добро съотношение качество-цена.

Настоящата методика е изготвена в съответствие с разпоредбите на чл. 70 , ал. 7 от ЗОП, като чрез утвърдените показателите се оценява качеството на техническото предложение на всеки от участниците, с оглед постигане на оптимален резултат при провеждане на мониторинг на мерките за енергийната ефективност след тяхното изпълнение.

***!!! На оценка подлежат единствено предложения, които отговарят на минималните изисквания, поставени от Възложителя към съдържанието на отделните части на предложението за изпълнение на поръчката, на другите изисквания на Възложителя, посочени в документацията за участие, на Техническата спецификация, на действащото законодателство, съществуващите технически изисквания и стандарти и са съобразени с предмета на поръчката, като всяко едно от така изброените изисквания следва да се разбира като „предварително обявени условия на поръчката“ по смисъла на чл. 107, т. 2, буква „а“ от ЗОП.***

Предвид посочените изисквания, ***преди да премине към оценка на показателите за качество***, Комисията, назначена да проведе процедурата проверява дали техническите предложения отговарят на гореизброените изисквания и дали обезпечават качественото изпълнение на поръчката, отчитайки спецификите й.

На този етап, на основание чл. 107 от ЗОП, от участие се отстраняват офертите на Участниците, които:

* не отговарят на изискванията на Възложителя, залегнали в Техническата спецификация и изискванията за оформяне на Техническото предложение.
* съдържат в себе си записи, от които може да се заключи, че не обезпечават качественото и срочно изпълнение на поръчката, изразяващи се в:

- краен резултат, различен от целения с настоящата процедура;

- непълен и/или неправилно формулиран и изведен краен резултат от изпълнение нa дейностите по поръчката, в противоречие с изискванията на Възложителя;

- посочване на дейности и/или методи, които си противоречат и при прилагането би било невъзможно постигането на крайния резултат;

Оценяването и класирането на офертите на участниците се извършва въз основа на **„Икономически най-изгодна оферта”.** Икономически най-изгодната оферта се определя въз основа на критерий за възлагане „**оптимално съотношение качество/цена**“ по чл. 70, ал. 2, т. 3 от ЗОПи съдържа следните показатели:

1. **Показател 1** - **„Предлагана цена” (П1) с тежест 40 точки**
2. **Показател 2 - „Характеристики, свързани с опазване на околната среда по време на изпълнението на предмета на договора“ (П2) с тежест 30 точки**
3. **Показател 3 - „Технология за изпълнение на дейностите включени в предмета на поръчката” (П3)**  **с тежест 30 точки**

**Методика за комплексна оценка на офертите:**

С прилагането на методиката за оценка се цели да бъде избрана оферта, която в най-голяма степен отговаря на изискванията на възложителя и предлага оптимално съотношение качество/цена.

Комплексната оценка на офертата на всеки от участниците се определя като сума на оценките по отделните показатели **Комплексната оценка (KO)** = **Показател 1** “**Предлагана цена” (П1) + Показател 2 „Характеристики, свързани с опазване на околната среда по време на изпълнението на предмета на договора“ (П2) + Показател 3 - „Технология за изпълнение на дейностите включени в предмета на поръчката” (П3)**. Максималната обща оценка е 100 точки.

 Показатели за оценка на предложенията и начина на определяне на тежестта им в комплексната оценка:

1. **Показател 1** - **„Предлагана цена”** **(П1)** е показател, отразяващ тежестта на **Предлаганата цена** от участника **- тежест 40 точки**

Оценката по този показател се формира като най-ниската обща предложена цена от сбора на предложените единични цени за видовете дейности, включени в предмета на поръчката, без включен ДДС от участник, допуснат до оценяване, се разделя на общата цена без включен ДДС, предложена от съответния участник, който се оценява и резултатът се умножава по 40 точки.

1. **Показател 2 - „Характеристики, свързани с опазване на околната среда по време на изпълнението на предмета на договора“ (П2)** е показател, отразяващ тежестта на предложените от участника **Характеристики, свързани с опазване на околната среда по време на изпълнението на предмета на договора** - **тежест 30 точки**

Оценката по този показател се извършва като мотивирана оценка на комисията, с прилагане на оценителната скала, с максимална оценка 30 точки.

Точките по елементите на показателя „Характеристики, свързани с опазване на околната среда по време на изпълнението на предмета на договора“ ще бъдат присъждани от оценителна комисия, назначена от Възложителя по експертна мотивирана оценка, на съдържанието в Приложение – „Мерки, свързани с опазване на околната среда по време на изпълнението на предмета на договора”.

Всяко предложение следва да съдържа мерки, свързани с опазване на околната среда, засягащи възможните вредни проявления на дейностите по изпълнение на предмета на поръчката, върху всички компонентни на околната среда. Всеки участник следва да определи възможните негативни влияния върху отделните компоненти на околната среда, породени от емисии на вредни газове, прах, шум, засягане на растителност попадаща в обхвата на територията на района и извън нея, вредно въздействие върху птици и животни, вредно въздействие върху почвата /аварийни разливи на масла, горива и др./, генериране на строителни отпадъци, генериране на битови отпадъци и др., като идентифицира сферата на негативното влияние и предложи мерки за преодоляването му. Мерките следва да са описани подробно и конкретно, да е предложен план за организация по изпълнението им, както и посочване на ресурсите които ще се използват.

Конкретни мерки за опазване на околната и природната среда могат да бъдат:

• превантивни природозащитни мерки;

• инструктажи;

• почистване;

• ограничаване на шума от извършваните дейности;

• забрана за изхвърляне на вредни вещества;

• мерки за опазване качеството на атмосферния въздух при работа на МПС /ефективно използване на наличната механизация/;

• ограничаване на въздействието върху птиците и животните в района;

• ограничаване на въздействието върху растителността, попадаща в обхвата на района;

• депониране на строителните отпадъци само на регламентирани депа.

Оценката по горепосочения показател се извършва съгласно следните критерии за постигната степен на съответствие с изискванията на възложителя:

|  |  |
| --- | --- |
| **Показател 2: „Характеристики, свързани с опазване на околната среда по време на изпълнението на предмета на договора“** | **Oценка** **(Точки)** |
| Участникът е предложил минимум пет конкретни и относими/адекватни спрямо предмета на поръчката мерки/мероприятия за максимално намаляване на вредното влияние върху отделните компоненти на околната среда. Участникът е изложил ясно и конкретно като е описал мерките, предложил е план за организация по изпълнението им, и е посочил ресурсите които ще се използват.  |  **10** |
| Участникът е предложил осем конкретни и относими/адекватни спрямо предмета на поръчката мерки/мероприятия за максимално намаляване на вредното влияние върху отделните компоненти на околната среда. Участникът ясно и конкретно е описал мерките, предложил е план за организация по изпълнение им, и е посочил ресурсите които ще се използват. |  **20** |
| Участникът е предложил повече от осем конкретни и относими/адекватни спрямо предмета на поръчката мерки/мероприятия за максимално намаляване на вредното влияние върху отделните компоненти на околната среда. Участникът ясно и конкретно е описал мерките, предложил е план за организация по изпълнение им, и е посочил ресурсите които ще се използват. |  **30** |

Предложения, които съдържат по-малко от пет мерки, свързани с опазване на околната среда или същите не са относими към предмета на поръчката, или не отговарят на техническата спецификация, действащото законодателство, съществуващите технически изисквания и стандарти, или ако мерките не са подробни и конкретни, или ако не е предложен план за организация по изпълнението на мерките, или не са посочени ресурсите, които ще се използват, ще бъдат отстранени от участие в процедурата.

1. **Показател 3 - „Технология за изпълнение на дейностите, включени в предмета на поръчката” (П3)** е показател, отразяващ тежестта на предложената от участника **„Технология за изпълнение на дейностите включени в предмета на поръчката“ - тежест 30 точки.**

Оценката по този показател се извършва като мотивирана оценка на комисията, с прилагане на оценителната скала, с максимална оценка 30 точки.

Точките по елементите на показателя ще бъдат присъждани от оценителна комисия, назначена от Възложителя по експертна мотивирана оценка, на съдържанието в Приложение – „Технология за изпълнение на дейностите включени в предмета на поръчката”.

Оценката по показателя се формира на базата на описаното от участниците в Техническото им предложение:

* Описание на изпълнението на отделните видове дейности, съгласно Техническата спецификация;
* Описание на организацията на работата на екипа по изпълнение на дейностите включени в предмета на поръчката, разпределение на човешките и технически ресурси.
* Описание на начина на комуникация с Възложителя, координация и съгласуване на дейностите, които участникът счита за важни с цел качествено и срочно изпълнение на възложените услуги.
* Предложени от участника срокове за действие при възлагане на конкретни заявки от страна на Възложителя.

Оценката по горепосочения показател се извършва съгласно следните критерии за постигната степен на съответствие с изискванията на възложителя:

|  |  |
| --- | --- |
| **Показател 3: „Технология за изпълнение на дейностите, включени в предмета на поръчката ”** | **Oценка****(Точки)** |
| 1. В техническото си предложение участникът е предложил организация за изпълнение на дейностите включени в предмета на поръчката, осигуряваща минималните изисквания на възложителя посочени в Техническата спецификация.2. Участникът е предложил организация на работата на екипа, като е посочил как са разпределени отговорностите и дейностите между техническите ръководители и работниците за всяка една от манипулациите /дейностите/ и начините на осъществяване на комуникация с Възложителя, координация и съгласуване на дейностите и други организационни аспекти, които са необходими за качествено и срочно изпълнение на възложените видове работи.3. Участникът е представил срокове за действие при възлагане на конкретни заявки от страна на Възложителя**,** както и е обосновал същите. | **30** |
| **За техническото предложение е в сила поне едно от следните обстоятелства:**1.В техническото си предложение участникът е описал организацията за изпълнение на дейностите включени в предмета на поръчката, но са налице несъществени пропуски.2. Участникът е предложил организация на работата на екипа, но не е посочил как се разпределени отговорностите и дейностите между техническите ръководители и работниците за всяка една от манипулациите /дейностите/.3. Участникът е предложил срокове за действие при възлагане на конкретни заявки от страна на Възложителя, но не е обезпечил същите с разпределението на човешките ресусрси за изпълнението им. | **20** |
| **В техническото предложение е в сила поне едно от следните обстоятелства:**1. В техническото си предложение участникът е предложил организация за изпълнение на дейностите включени в предмета на поръчката схематично и непълно. 2. Участникът е предложил организация на работата на екипа, но само е маркирал как ще се разпределят отговорностите и дейностите между техническите ръководители и работниците за всяка една от манипулациите /дейностите/ и начините на осъществяване на комуникация с Възложителя. 3. Участникът е предложил срокове за действие при възлагане на конкретни заявки от страна на Възложителя, само като продължителност без да ги обвърже с разполагаемите ресурси за изпълнението им. | **10** |

*За целите на настоящата методика, използваните в този раздел определения следва да се тълкуват, както следва:*

***Ясно/конкретно/изчерпателно*** *- следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности.*

***Подробно/задълбочено/детайлно*** *- описанието, което освен, че съдържа отделни етапи, видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността и начина на изпълнение или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания*

***Общо/бланкетно*** *- следва да се разбира изброяване, което посочва етап, вид дейност, чрез позоваване на общоизвестни методи, факти и/или обстоятелства, без същите да са посочени като поредица от взаимосвързани конкретни действия и/или се преповтаря техническата спецификация, съдържа общ ангажимент, че е създадена организация за изпълнение на поръчката.*

***Значим/реален/съществен*** *– следва да се разбира посочването и отчитането от участника на въздействия, които са действителни и обективно съществуващи, както и такива имащи голяма стойност, важност и носещи съдържание.*

***Технически предложения, които са непълни и не съдържат изискуемите реквизити съгласно настоящата методика за оценка и техническата спецификация към документацията за участие в процедурата, или липсва съответствие с действащата нормативна уредба, изискванията на възложителя, или не са отчетени съществени фактори и ключови моменти ще бъдат отстранени от участие.***

**Крайно класиране на Участниците:**

Крайното класиране на участниците се извършва по броя на точките, получени за всеки участник. На първо място се класира участникът, получил най-висока комплексна оценка.

Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т.1, сравнени в низходящ ред съобразно тяхната тежест.